Ptolemaeus VIII (rex Aegypti)
Ptolemaeus VIII (rex Aegypti) Res apud Vicidata repertae: Nativitas: 182 a.C.n.; unknown value Obitus: 116 a.C.n.; unknown value Familia Genitores: Ptolemaeus V; Cleopatra I Coniunx: Cleopatra II, Cleopatra III Proles: Ptolemy Memphites, Ptolemy Apion, Ptolemaeus IX, Ptolemaeus X, Cleopatra IV of Egypt, Cleopatra Selene of Egypt and Syria, Tryphaena, Berenice Familia: Ptolemaei Ptolemaeus VIII Euergetes II (sed a nonnullis Ptolemaeus VII enumeratus; Graece Πτολεμαῖος ὁ δεύτερος Εὐεργέτης) rex Aegypti. Natus est circa annum 185 a.C.n., mortuus 26 Iunii 116 a.C.n.. Filius erat Ptolemaei V et Cleopatrae I. Anno 170 a.C.n. bello contra Antiochum I, regem Syriae imminente a fratre Ptolemaeo VI una cum sorore Cleopatra II consors regni factus est. Post bellum Romanis adiuvantibus finitum reges inter se acerrime iurgabant: Ptolemaeus VI anno 164 a.C.n. pulsus anno sequente reversus est, Ptolemaeus VIII regnum Cyrenaicae accepit et annis sequentibus Cyprum expugnare frustra conabatur. Anno 162 a.C.n. vel 161 a.C.n. Romanos heredes regni sui posuit, sed id testamentum non publicavit nisi anno 156 a.C.n. aut 155 a.C.n., postquam sicarii frustra eum necabant. Post mortem Ptolemaei VI Aegyptum rediit, rex factus est et sororem Cleopatram II in matrimonium duxit, quae consors regni mansit. Sed anno 141 a.C.n. filiam sororis et uxoris, Cleopatram III ut reginam secundam in matrimonium duxit, quae ei Ptolemaeum IX, Ptolemaeum X, Cleopatram IV, Cleopatram V aliosque liberos peperit. Anno 132 a.C.n. Cleopatra II ob coniugium Ptolemaei VI cum filia Cleopatra III irata contra eum rebellavit, sed post nonnullos annos belli civilis anno 124 a.C.n. reges reconciliati sunt et una Aegyptum ad mortem Ptolemaei VIII regnaverunt. Successit ei filius Ptolemaeus IX. Ptolemaeus Euergetes, discipulus grammatici Aristarchi Samothracis, fuit auctor Memorabilium, hodie deperditorum, quas citant scriptores antiqui nonnulli.